OpenLLM-France/wikimedia huggingface dataset:
# Jon Errasti

Jon Errasti Zabaleta (Eibar 1988ko ekainaren 6a- ) gipuzkoar futbolari ohia da Eibar taldearekin lehen mailan jokatu duena. Erdilari laentan aritzen zen.
Errelaren gazte taldean jokatu zuen 2007-2008 denboraldian bigarren taldean debuta egin arte. Gazte taldeetan jokatu baino lehen Aitzgorrin jokatzen zuen. 2012an herriko taldera etorri zen eta 2013-14 denboraldian lehen mailarako igoera lortu zuen.
Bere anai gaztea Andoni futbolaria da ere.

## Ibilbidea

2022ko maiatzak 24an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Sanse | 2.B | 2007/08 | 1 | 0 | - | - | - | - | - | - | - | - | 1 | 0 |
| Sanse | Denera | Denera | 1 | 0 | - | - | - | - | - | - | - | - | 1 | 0 |
| Zarautz | 3. | 2007/08 | 21 | 0 | - | - | - | - | - | - | - | - | 21 | 0 |
| Zarautz | Denera | Denera | 21 | 0 | - | - | - | - | - | - | - | - | 21 | 0 |
| Sanse | 2.B | 2008/09 | 27 | 0 | - | - | - | - | - | - | - | - | 27 | 0 |
| Sanse | 3. | 2009/10 | 33 | 1 | - | - | - | - | - | - | - | - | 33 | 1 |
| Sanse | 2.B | 2010/11 | 31 | 0 | - | - | - | - | - | - | - | - | 31 | 0 |
| Sanse | 2.B | 2011/12 | 33 | 0 | - | - | - | - | - | - | - | - | 33 | 0 |
| Sanse | Denera | Denera | 124 | 1 | - | - | - | - | - | - | - | - | 124 | 1 |
| Eibar | 2.B | 2012/13 | 40 | 0 | 6 | 0 | - | - | - | - | - | - | 46 | 0 |
| Eibar | 2. | 2013/14 | 32 | 0 | 2 | 0 | - | - | - | - | - | - | 34 | 0 |
| Eibar | 1. | 2014/15 | 25 | 0 | 2 | 0 | - | - | - | - | - | - | 27 | 0 |
| Eibar | Denera | Denera | 97 | 0 | 10 | 0 | - | - | - | - | - | - | 107 | 0 |
| Spezia | B | 2015/16 | 27 | 2 | 0 | 0 | - | - | - | - | - | - | 27 | 2 |
| Spezia | B | 2016/17 | 18 | 0 | 2 | 0 | - | - | - | - | - | - | 20 | 0 |
| Spezia | Denera | Denera | 45 | 2 | 2 | 0 | - | - | - | - | - | - | 47 | 2 |
| Alcorcón | 2. | 2017/18 | 29 | 0 | 0 | 0 | - | - | - | - | - | - | 29 | 0 |
| Alcorcón | 2. | 2018/19 | 1 | 0 | 1 | 0 | - | - | - | - | - | - | 2 | 0 |
| Alcorcón | Denera | Denera | 30 | 0 | 1 | 0 | - | - | - | - | - | - | 31 | 0 |
| Elana Toruń | 2.L | 2018/19 | 7 | 0 | - | - | - | - | - | - | - | - | 7 | 0 |
| Elana Toruń | Denera | Denera | 7 | 0 | - | - | - | - | - | - | - | - | 7 | 0 |
| UD Logroñes | 2.B | 2019/20 | 19 | 0 | 2 | 0 | - | - | - | - | - | - | 21 | 0 |
| UD Logroñes | 2. | 2020/21 | 17 | 0 | 1 | 0 | - | - | - | - | - | - | 18 | 0 |
| UD Logroñes | Denera | Denera | 36 | 0 | 3 | 0 | - | - | - | - | - | - | 39 | 0 |
| Ibilbide osoan | Ibilbide osoan | Ibilbide osoan | 361 | 3 | 16 | 0 | - | - | - | - | - | - | 377 | 3 |

## Kanpo estekak

* Fitxa errealaren webgunean
* Datuak: Q12260515
# Jon Erasun

Jon Erasun Gorostidi, pilota arloan Erasun deituraz ezaguna (Zizurkil, Gipuzkoa, 1996ko abuztuaren 14a) esku huskako pilotari profesionala da. Atzelari aritzen da, Asegarce enpresarekin. Ez da jo handiko pilotaria, baina bai oso segurua: nekez galtzen du pilotarik, eta defentsako joko bikaina du. Erasoan, pilota ona datorkionean, erraz baztertzen du ezker hormara. 2016ko azaroaren 5ean jokatu zuen profesionaletako estreinako partida, bere jaioterritik hurbil dagoen Beotibar pilotalekuan. 2017ko apirilaren 1ean Bigarren Mailako Binakako Txapelketa irabazi zuen, Axier Arteaga aurrelaria lagun.

## Erreferentziak

* ↑ Abizena Erasun idaztea, euskal herritar horren aukera pertsonala da. Izan ere, Euskaltzaindiak, euskara baturako, Eratsun onartu du deitura horren grafiatzat. Ikus Euskal Onomastikaren Datutegia.
* ↑ (Gaztelaniaz) Igor G. Vico: «Jon Erasun, fiabilidad alemana», Deia, 2016-11-03.
* ↑ (Gaztelaniaz) «Jon Erasun tiene prohibido fallar», Diario Vasco, 2014-12-24.
* ↑ (Gaztelaniaz) Jon Viedma Carrera: «Buscando dar el salto», Noticias de Navarra, 2016-06-17.
* ↑ (Gaztelaniaz) G. Vico, Igor. (2017-04-02). «Arteaga II se desmelena en la final del Parejas de Segunda» Diario de Noticias de Álava (Noiz kontsultatua: 2017-05-24).

## Kanpo estekak

* Enpresaren webguneko fitxa
* Datuak: Q27786588
# Java (New York)

Java Ameriketako Estatu Batuetako inkorporatutako herri bat da. Wyoming konderrian dago, New York estatuan. 1.972 biztanle ditu, 47,33 kilometro koadroko azaleran banatuta.

## Ikus, gainera

* Wyoming konderrian

## Kanpo estekak

* Datuak: Q3708725
* Multimedia: Java, New York / Q3708725
# Java (argipena)

Java hitzak esanahi ezberdinak izan ditzake:
* Java Indonesiako uhartediko uhartea da.
* Java Sun Microsystemsek garatutako teknologia da, honakoak barne hartzen dituena.
** Java programazio lengoaia.
** Java Makina Birtuala.
** Java plataforma.
* Java Amsterdamgo penintsula da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Javad Nekounam

Javad Nekounam (persieraz: جواد نکونام‎; Shar Rey, 1980ko irailaren 7a) irandar futbol jokalari profesionala da. 2006-2012 bitartean Osasunan aritu zen, 24 zenbakia sorbaldan, eta gaur egun Irango futbol selekzioko kapitaina da. Estatistika ofizialen arabera, 1.86 mko luzera eta 78 kgko pisua ditu. Erdilari indartsua eta pasatzaile ona da, defentsan ongi kokatzen da eta urruneko jaurtiketa bortitza du. 2014ko abuztuan Osasunara itzuli zen.
Irango selekzioarekin bi munduko txapelketa jokatu ditu: Alemaniakoa (2006) eta Brasilgoa (2014).

## Erreferentziak

* ↑ Javad Nekounam Bdfutbol.com
* 1 2 Player profiles: Javad Nekounam Afcasiancup.com
* ↑ Nekounam vuelve a Osasuna Eitb.com
* Datuak: Q315008
* Multimedia: Javad Nekounam / Q315008
# Javad Foroughi

Javad Foroughi (persieraz: جواد فروغی‎; 1979ko irailaren 11) Irango kirol-tirqtzailea da, Dehloran-en jaioa. 2020ko Tokioko Udako Olinpiar Jokoetan Iran ordezkatu zuen , gizonezkoen 10 metroko aire-pistolan eta 10 metroko aire-pistola mistoan.
Foroughi gizonezkoen 10 metroko aire pistola lehiaketan hartu zuen aprte 2020ko Olinpiar Jokoetan uztailaren 24an. Finalera sailkatu zen, eta 5. postuan geratu zen 580 puntuarekin. Finalean lehiaketako 1. fasean lidergoan hasi zen, 101,0 lortuz, Pang Wei 2. postuan izanez distantzia txiki batekin 99,7rekin. Lehiaketako 2. fasean, Foroughi lidergoan geratu zen,, 1. postua lortu zuen eta urrezko domina irabazi zuen Damir Mikec serbiarraren aurretik. Foroughik 244,8 lortu zituen eta errekor olinpiko berria ezarri zuen.
Bere domina Irango lehen domina izan zen kirol-tiraketako historian Olinpiar Jokoetan. 41 urte zituela, Foroughi Irango Olinpiar Historiako domina irabazlerik zaharrena bihurtu zen. Mahmoud Namjook brontzezko domina irabazi zuen 38 urterekin 1956 Melbournen.
Foroughi Iraultza Islamikoko Guardiaren Kidegoko (IRGC) erizaina da eta 2012-13an Sirian egon zen mediku gisa. Irango giza eskubideen aktibistek Foroughiren domina olinpikoa gaitzetsi zuten. Esaterako, United for Navid, Navid Afkariren exekuzioaren ostean sortutako kanpainak, Foroughi IRGC-ko kide izateagatik, "erakunde terroristako egungo eta aspaldiko kidea" dela esan zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio ( Japonia) | 01 ! | 10 m aire pistola |
| ISSF Munduko Kopa ||||
| 2021 | New Delhi India | 01 ! | 10 m aire pistola |
| 2021 | Osijek ( Kroazia) | 01 ! | 10 m aire pistola |
| Asiako txapelketak ||||
| Urtea | Lekua | Domina | Proba |
| 2019 | Doha ( Qatar) | 03 ! | 10 m aire pistola |
| 2019 | Doha ( Qatar) | 03 ! | 10 m aire pistola Talde mistoa |

## Erreferentziak

* ↑ «Javad FOROUGHI» Olympics.com (Noiz kontsultatua: 2021-12-16).
* ↑ (Ingelesez) IOC. «Tokyo 2020 10m Air Pistol Men Results - Olympic shooting» Olympics.com (Noiz kontsultatua: 2021-12-16).
* ↑ (Ingelesez) «Shooter Foroughi wins Iran’s first gold at Tokyo 2020» Tehran Times 2021-07-24 (Noiz kontsultatua: 2021-12-16).
* ↑ (Ingelesez) «Tokyo Olympics: IRGC member wins Iran’s first gold, dedicates medal to Khamenei» Al Arabiya English 2021-07-24 (Noiz kontsultatua: 2021-12-16).
* ↑ (Ingelesez) «Iranians blast Olympics for praising IRGC ‘terrorist’ who won gold medal» The Jerusalem Post | JPost.com (Noiz kontsultatua: 2021-12-16).

## Kanpo estekak

* Datuak: Q85969420
* Multimedia: Javad Foroughi / Q85969420
# Javad Khan

Jafar al-Javad Khan Ziyad oghlu Qajar (c. 1748 – 1804) Azerbaijango khanerriko azken buruzagia eta Kaukasoko herrien independentziaren heroia izan zen. Bere herriaren independentziaren alde, Errusiako Tsitsianov printzeari aurre egin zion, baina hil egin zuten 1804. urtean, bere bostehun gudariekin batera, Gəncəko setioan.

## Erreferentziak

* ↑ Lur entziklopedietatik hartua.
* Datuak: Q1398598
* Multimedia: Javad Khan / Q1398598
# Javako gizaki

Javako gizakia (Homo erectus erectus) Homo erectus espezieko aurkitu zuten lehenengo espezimena izan zen. Eugène Duboisek Trinilen (Javan) 1891n aurkitu zuenean Pithecanthropus erectus izendatu zuen.
1930eko hamarkadan Ralpf von Koenigswald alemaniar paleontologoak aztarna berriak topatu zituen, bai Trinilen eta baita Sangiranen ere, handik 75 kilometrora.
1940an Franz Weidenreichek Homo erectus iavanensis izendatu arren, lau urte geroago Dobzhanskik Homo erectus erectus izendatu zuen behin betiko.
Garezurraren tamaina 940 ml-koa zen, egungo gizakiaren 1.200-1.500 eta gorilaren 600 ml artekoa. Nahiz eta haren burmuinak hizkuntza kontrolatzen duen zatia izan, ez dakigu hitz egiten ote zuen. 1,70 metro luze zen, 70 kilogramo inguru zituen eta zutik ibiltzen zen.

## Erreferentziak

* ↑ Koenigswald, G.H.R. von. (1938). Ein neuer Pithecanthropus-Schädel. Koninklijke Akademie van Wetenschappen, 185-192 or..
* ↑ Crusafont, M.; Meléndez, B.; Aguirre, E.. (1986). La evolución. in: Biblioteca de Autores Cristianos. (4.a. argitaraldia) Madril: La Editorial Católica, S.A, 522-598 or. ISBN 978-84-220-0676-3..
* Datuak: Q192993
* Multimedia: Java Man / Q192993
# John Tyler

    Artikulu hau AEBetako 10. presidenteari buruzkoa da; beste esanahietarako, ikus «Tyler».
John Tyler (Charles City konderria, Virginia, AEB, 1790eko martxoaren 29a - Richmond, Virginia, AEB, 1862ko urtarrilaren 18a) Ameriketako Estatu Batuetako presidentea izan zen. 1837ko izutik suspertzea eta, horri lotuta, Bankuaren gaia izan ziren bere presidentetzako erronka nagusiak.

## Biografia

1825-1827 urteetan Virginiako gobernadorea izan zen, eta 1827-1830 urteetan senatari demokrata (errepublikar jeffersondarra). Aldiz, Whig Partyan sartu zen ondoren.
Esklabotasunaren aldeko agertu zen Ameriketako Estatu Batuetako Gerra Zibilaren garaian.

## Agintaldia

1840. urtean lehendakariorde hautatu zuten, eta 1841-1845 urteetan Estatu Batuetako hamargarren lehendakaria izan zen.
1841ean, Henry Clayren alderdia, Whig Party, nagusi zen kongresuan, eta Tyler alderdikidea kongresuan oinarritu zen. Clayren taldea Bankuari boterea itzultzearen aldekoa zen, eta Clayk bere taldearen (Whig Partyaren) menpekotzat zeukan Tyler presidentea. Aldiz, Tylerrek Bankuari monopoliorako baimena itzultzearen kontra egin zuen eta, ondorioz, Clayk hura berrezartzearen kontra ebatzi zuen.
Tylerren gobernu kabineteko ministroek bere bulegoan banaka-banaka dimisioa eman zuten (1841eko irailaren 11), Websterrek izan ezik. Berehala, Clayren Whig Partyko prentsak gogor astindu zuen Tyler, eta are, Tylerrek heriotza mehatxuak biltzen zituzten ehunka gutun jasan zituen. Tyler alderditik kanporatu zuten.
Tylerren agintaldian, Texas Estatu Batuetan sartu zen (1844).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Letitia Christian Tyler (John Taylorren lehen emaztea)
* Julia Gardiner Tyler (John Taylorren bigarren emaztea)

## Kanpo estekak

* (Ingelesez) John Tyler Etxe Zuriaren webgunean
* Datuak: Q11881
* Multimedia: John Tyler / Q11881
# John Vane

Sir John Robert Vane (Tardebigge, Worcestershire, 1927ko martxoaren 29a - Farnborough, Londres, 2004ko azaroaren 19a) britainiar farmakologoa izan zen. 1982ko Medikuntzako Nobel Saria irabazi zuen Sune Bergström eta Bengt Samuelssonekin batera prostaglandinaren fisiologiari eta biokimikari buruz egindako ikerketengatik.
Aita judu errusiarra zen. John Vanek farmakologia ikasi zuen Oxfordeko Unibertsitatean. 18 urtez irakasle izan zen Londresko Unibertsitatean. Aspirina eta haren hanturaren aurkako efektuak ikertu zituen.
* Datuak: Q309971
* Multimedia: John Vane / Q309971
# John Vereker

John Standish Hornee Prenderlang Vereker landa-mariskala, Gort Bizkondea, (1886ko uztailaren 10-1946ko martxoaren 31) armada britainiarreko goi-mailako ofiziala izan zen. Lehen Mundu Gerrako ofizial gazte gisa, Viktoriako Gurutzearekin kondekoratu zuten Ipar Kanaleko guduan egindako ekintzengatik. 1930eko hamarkadan, Armada Inperialeko Estatu Nagusiko buru izan zen. Ezagunagoa da Britainia Handiko Indar Espedizionarioa zuzentzeagatik. Indar hori Frantziara bidali zuten Bigarren Mundu Gerraren lehen urtean, baina hurrengo urtean Dunkerquetik ateratze behar izan zituzten. Ondoren, Gibraltar eta Maltako gobernadorea izan zen Palestinarako eta Transjordaniarako goi-komisarioa.

## Kanpo estekak

* Datuak: Q334984
* Multimedia: John Vereker, 6th Viscount Gort / Q334984
# John Vincent Atanasoff

John Vincent Atanasoff (Hamilton, New York, 1903ko urriaren 4a - 1995eko ekainaren 15a) estatubatuar fisikaria izan zen. Elektronika digitalaren erabileran aitzindaria eta ENIAC lehen ordenagailu elektroniko digitalaren gurasoetako bat.

## Biografia

1927-1942 bitartean irakaslea izan zen Iowa State Collegen, eta 1939an bere laguntzaile Clifford E. Berryrekin batera, hilabete gutxi batzuetan, erabilera orokorreko makina txiki baten eredua egin zuen. ABC izena eman zioten (Atanasoff-Berry Computer). 1939an hasi ziren ordenagailua bera egiten, eta 1942an Bushen analizagailu diferentziala (garai hartako ordenagailu analogiko zehatzena) baino 100 aldiz zehatzagoa zela frogatu baldin bazen ere, Bigarren Mundu Gerraren eraginez bertan behera utzi zen proiektua.
Atanasoffek bere diseinuan oraindik ere gaur egungo ordenagailu modernoetan erabiltzen diren zenbait elementu erabili zituen: kondentsadoreak (memoria RAM askok erabiltzen dute prozesu hori), edota aritmetika bitarra. Elektronika digitala erabiltzen zuen lehen ordenagailua, ENIAC, aurkeztu zenean ez zen aitortu Anatasoffekiko zuen zorra, eta 1967an Sperry Rand Corporationek auzitara eraman zuen Honeywell Inc., ordenagailu hori aspaldiagoko ABCren diseinuan oinarritzen zela argudiaturik. 1973an baliorik gabe utzi ziren ENIACen patenteak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314308
* Multimedia: John Vincent Atanasoff / Q314308
# John Tuzo Wilson

John Tuzo Wilson (Ottawa, 1908ko urriaren 24a - Toronto, 1993ko apirilaren 15a) Kanadako geologo eta geofisikaria izan zen, plaken tektonikaren teoria formulatzeagatik eta Wilsonen Superkontinenteen zikloaren teoria garatzeagatik ezaguna. Muga transformatzaileetan gertatzen den frikzioa eta ondorioak deskribatu zituen lehenengo zientzilaria ere Tuzo Wilson izan zen.

## Biografia

Eskoziar jatorriko familia batean jaio zen Ottawa hiriburuan. Torontoko Unibertsitatean geofisika ikasketak hasi zituen 1930an eta graduatu ondoren Cambridge eta Princetongo unibertsitateetan jarraitu zituen ikasketak. Bigarren Mundu Gerran Kanadako armadan aritu zen eta koronel izatera iristi zen.
1957 eta 1960 artean Nazioarteko Geodesia eta Geofisika Elkarteko (IUGG) presidentea izan zen.

## Ekarpenak

* Plaken tektonika teoriaren azken konfigurazio orokorra formulatu zuen.
* Superkontinenteen zikloa deskribatu zuen, Wilsonen zikloa izenaz ere ezagutzen dena. Wilsonek zioen hainbat superkontinente izan direla historian eta hauek hainbat zatitan apurtu eta berriz elkartzen direla.
* Muga transformatzaileetan frikzioak eragindako tentsioa plaka bietan metatzen dela esan zuen eta hauskorra den litosferatan bapatean hautsi eta energia handia askatzen dela, lurrikarak sortuz.

## Onarpena

* Kanadako Ordeneko bulegaria titulua jaso zuen 1969an.
* Kanadako Geofisika Elkarteak "John Tuzo Wilson domina" ezarri zuen, geofisika alorrean ikerketa zientifikoak eta teknologikoak saritzeko.
* Kanadako uretan aurkitu diren itsaso azpiko bi sumendiri Tuzo Wilson Seamounts izena eman zaie.

## Erreferentziak

* 1 2 Waterston, C. D.. (2006). Former fellows of The Royal Society of Edinburgh, 1783-2002 : biographical index.. The Royal Society of Edinburgh ISBN 0-902198-84-X. PMC 83595094. (Noiz kontsultatua: 2022-10-02).
* ↑ (Ingelesez) Wilson, J. Tuzo. (1966-08-01). «Did the Atlantic Close and then Re-Open?» Nature 211 (5050): 676–681. doi:10.1038/211676a0. ISSN 1476-4687. (Noiz kontsultatua: 2022-10-02).
* ↑ (Ingelesez) Cousens, Brian L.; Chase, R. L.; Schilling, J.-G.. (2011-02-08). «Geochemistry and origin of volcanic rocks from Tuzo Wilson and Bowie seamounts, northeast Pacific Ocean» Canadian Journal of Earth Sciences doi:10.1139/e85-170. (Noiz kontsultatua: 2022-10-02).

## Kanpo estekak

* Datuak: Q472056
* Multimedia: John Tuzo Wilson / Q472056
# John Tyndall

John Tyndall (Leighlin-Bridge, Carlowko konderria, 1820ko abuztuaren 2a - Hindhead, Surrey, 1893ko abenduaren 4a) irlandar fisikaria izan zen.
Fisikako irakasle izan zen Londresko Royal Institution eskolan. Lan eta ikerketa asko egin zituen magnetismoari, argiari, soinuari, elektrizitateari eta beroari buruz. Bere lanari zor zaio egun Tyndall efektua izendatzen duguna: gas edo isurkari batean dauden koloide zatikien argi igorpena. Koloide zatiki horiek oso txikiak dira (ezin dira ikusi mikroskopio optikoan), eta suspentsioan zehar ikusgai den argi kono bat agerrarazten dute. Efektu hau ultramikroskopioetan erabiltzen da.

## Ikus, gainera

* Tyndall efektua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q360808
* Multimedia: John Tyndall / Q360808
# John Venn

John Venn (Kingston upon Hull, Yorkshire, 1834ko abuztuaren 4a - Cambridge, 1923ko apirilaren 4a) ingeles matematikari eta filosofoa izan zen.
Cambridgeko Unibertsitatean matematika ikasi zuen eta Gonville and Caius Collegeko buru izan zen hil zen arte. 1859an apaiz anglikano ordenatu zuten. Cambridgen logika eta probabilitatearen teoria irakatsi zituen.
Venn diagramaren sartzailea izan zen, logika, multzo-teoria, probabilitatea, estatistika eta konputazioaren zientzetan erabilia.

## Lanak

* Venn, John (January 1876). "Consistency and Real Inference". Mind.
* Venn, John (1881). Symbolic Logic. London: Macmillan and Company. ISBN 978-1-4212-6044-0.
* Venn, John (1880). "On the Employment of Geometrical Diagrams for the Sensible Representation of Logical Propositions". Proceedings of the Cambridge Philosophical Society. 4: 47–59.
* Venn, John (1866). The Logic of Chance: An Essay on the Foundations and Province of the Theory of Probability, with Especial Reference to Its Application to Moral and Social Science (First ed.). London and Cambridge: Macmillan.. Two further editions were published.
* Venn, John (1901). Caius College. London: F. E. Robinson & Co.
* Caius, John (1904). Venn, John (ed.). The Annals of Gonville and Caius College. Printed for the Cambridge Antiquarian Society, sold by Deighton, Bell & Co.
* Venn, John (1904). Annals of a Clerical Family: Being Some Account of the Family and Descendants of William Venn, Vicar of Otterton, Devon, 1600–1621. Cambridge: Cambridge University Press. ISBN 978-1-108-04492-9.
* Venn, John (1870). On Some of the Characteristics of Belief. London and Cambridge: Macmillan and Co.
* Alumni Cantabrigienses (bildumaria)

## Kanpo estekak

* Datuak: Q216811
* Multimedia: John Venn / Q216811
# John Turturro

John Michael Turturro (1957ko otsailaren 28a, Brooklyn, New York) estatubatuar antzerki eta zinemako aktore, zinema zuzendari eta gidoigile bat da.
Berak antzeztutako filma ospetsuenen artean The Color of Money (1986), Do the Right Thing (1989), State of Grace (1990), Miller's Crossing (1990), Barton Fink (1991), Fearless (1993), Quiz Show (1994), Rounders (1998), The Big Lebowski (1998), O Brother, Where Art Thou? (2000), Transformers (2007), Transformers: Revenge of the Fallen (2009), Transformers: Dark of the Moon (2011) edota Exodus: Gods and Kings (2014) daude.

## Kanpo estekak

* John Turturro aktorearen IMDBko fitxa ikusgai (Ingelesez)
* Datuak: Q244234
* Multimedia: John Turturro / Q244234
# John Updike

John Updike (Reading, Pennsylvania, AEB, 1932ko martxoaren 18a - Danvers, Massachusetts, AEB, 2009ko urtarrilaren 27a) Estatu Batuetako idazlea izan zen.

## Biografia

Harvarden eta Oxforden ikasi zuen. Hogei urtekoa zela The New Yorker aldizkarian hasi zen idazten, eta harrezkero bertan idazki asko -poemak, ipuinak, kritika...- argitaratu zituen. Ipuinetan azaltzen duen Estatu Batuetako gizartearen ikuspegi ironiko zorrotza bere eleberrietan ere aurki daiteke.
1960ko Rabbit, Run eleberrian geroko beste zenbaitetan Rabbit Redux (1971), Rabbit is Rich (1981) azaltzen den pertsonaia beraren inguruan antolatua da, hartara heroiaren bizitzaren hainbat aldi jasotzen dituela. Beste zenbait eleberri: The Centaur (1963), Of the Farm (1965), Couples (1968), The Witches of Eastwick (1984). Eleberri-bildumetariko batzuk: The Same Door (1959), Museums and Women (1972), Problems (1972).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q105756
* Multimedia: John Updike / Q105756
# John Vanbrugh

Sir John Vanbrugh (Londres, 1664 - ibidem, 1726ko martxoaren 26a) ingeles arkitektoa eta idazlea izan zen.
Parisen Arkitektura ikasketak egin ondoren, armadan sartu zen, eta 1690. urtean atxilotu zuten espioitza-lanak egin zituelakoan. Aske geratu zenean antzerkirako obrak idazteari ekin zion. Egilearen lan aipagarrienak ohiturazko komediak dira: The Relapse (1696), Esopo (1696), The Provoqued Wife (1697, Hartaratutako emaztea). Carlisleko kondeak eskatuta Howardeko gazteluko planoak egin zituen (1714) eta Marlborougheko kondeak Blenheim jauregiaren eraikuntzaren zuzendaritza eskaini zion, Vanbrughen obra handiena izan zena (1705-1724). Halaber, Vanbrughek egin zituen Bristolgo Kings Weston eta Claremontko gazteluetako marrazkiak. Jurgi I.ak iturri eta lorategietako zaindari nagusi izendatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333398
* Multimedia: John Vanbrugh / Q333398